Dispute Concerning Property
Material: papyrus
Place: Oxyrhynchites
Categories: Eingabe
Aurelius Ptolemaios an Aurelius Aetios
drei Exemplare
Besitz von Land
ὑπατείας Φλαυίων Οὔρσου καὶ Πολεμίο[υ] τ[ῶν] λαμπ[ρο]τ[ά]τ[ων, Φαρμοῦ]θι β. 
Αὐρηλίῳ Ἀετίῳ ἄρξ προπολιτευομένῳ τῆς λαμ καὶ 
λαμ [Ὀξυρυγχιτῶν πό]λεως 
παρὰ Αὐρηλίου Πτολεμα[ί]ου Ὡρίωνος ἀπὸ τῆς αὐτῆς πόλεως. 
ἐνέτυχον διὰ ἀναφορᾶς τῷ κυρίῳ μου τῷ διασημοτάτῳ ἐπάρχῳ τῆς [Αἰγύπτου] Φ[λαουίῳ] Ἀντωνίῳ Θεοδώρῳ αἰτιώ
μενος Παταῆσιν καὶ Πανεχώτην ἀπὸ κώμης Λιλῆ τοῦ πέμπτου πάγου παρα[νόμω]ς ἐπέχοντάς μου τῶν οἰκοπέδων, καὶ 
ἅπερ ἀντέγραψεν πρὸς τὴν σὴν ἐπιείκιάν τε καὶ καθαρότητα ἐντάξας μεθʼ ἧς πε[ποίη]μαι ἀναφορᾶς ἐπιδίδωμί σοι ὅπως εἰς ἔργον 
προαγάγοις τὰ κεκελευσμένα. ἔστι δέ· 
Φλαύιος Ἀντώνιος Θεόδωρος Ἀετίῳ προπολιτευομένῳ Ὀξυρ[υ]γχ[είτο]υ χαίρειν. 
εἰ πρὸς τὴν τῶν ὑπὸ τῶν αἰτιαθέντων διακατέχεσθαι λ[εγ]ομένων οἰκοπ[έ]δ[ων] ἀποκατάστασιν καὶ ὥς γε τὰ ὑποτετα
γμένα διαβεβεοῦται τῇ τοῦ αἰτιασαμένου δεσπο[τί]ᾳ δ[ι]αφερόντων οἱ ἐτιαθ[έν]τες ἀντιλέγοιεν, φρόντισον τὰς κατὰ νό
μους αὐτοὺς παραγγελίας ὑποδέξασθαι ποιῆσαι ἔνν[ο]μόν τε τυπωθῆν[αι] τὴν [το]ῦ δικαστηρίου προκάταρξειν. 
ἔστι δὲ καὶ τῶν ἀνενεχθέντων τὸ εἴσον· 
Φλαυίῳ Ἀντωνίῳ Θεοδώρῳ τῷ διασημοτάτῳ ἐπάρχ[ῳ][ πα]ρὰ Αὐρηλίου Πτολεμα[ίου Ὡ]ρίωνος ἀπὸ τῆς 
 πόλεως. 
πάντα μέν, ὡς ἔπος ἐστὶν εἰπεῖν, ὅσα εἰσχύειν τι δύν[α]τ[αι] παρὰ τὴν τῶν νόμων [ἰσχὺ]ν πρὸς ὀλίγον εἰσχύει, ἐπανορθοῦτε δὲ 
ὕστερον ὑπὸ τῆς τῶν νόμων ἐπεξελεύσεως. Παταῆσις [Λυλύ]ντις καὶ Πανεχώτ[ης ἀπὸ κ]ώμης Λιλῆ τοῦ αὐτοῦ νομοῦ καταδυνα
στεύοντες ἐπέχουσιν τῶν ἡμῖν διαφερόντων οἰκοπέ[δω]ν, ἅπερ ἀπὸ δικέου κληρ[ονομιῶ]ν τῆς ἡμετέρας μάμμης [εἰς ἡμ]ᾶ[ς κα]τήν
τησεν. περὶ ὧν καταλα[μ]βάνοντες τὴν σὴν ἀρετὴν δ[εόμεθα συ]νχωρηθῆναι δικα[στὴν] [ἡ]μεῖν εἶναι Ἀέτιον τὸν προπολιτευόμενον 
ἐπὶ δυσὶ κεφαλαίοις τὴν ἔραυναν ποιούμενον, πρώτου μὲ[ν εἰ τῆ]ς γραὸς ὑπῆρχεν ὄ[ντα τ]ὰ οἰκόπεδα τ[α]ῦ[τ]α, δευτέρου δὲ εἰ τὴν 
δεσποτίαν αὐτοῖς ἐνγράφως ὑπεχώρησεν, εἵνʼ οὕτως διχθῇ [αὐ]τῶν ἡ καθʼ ἡμῶν [πλεο]νεξία. οὔτε γὰρ παρὰ τ[αύτης πρ]άσεως 
ἔνγραφον ἐπιφέριν δύναντε, οὔτʼ ἑτέραν ὑποχώρησιν ὑπʼ αὐτῆς γεγενημένην ἢ ὅσον [τ]ῷ ἡμᾶς σὺν αὐτῇ ἐπὶ τῆς [πόλε]ως οἰκεῖν, 
ἐκείνους δὲ κατὰ τὴν κώμην ὄντας ἀλόγως ἐπιβεβηκαίναι τοῖς ἡμεῖν διαφέρ[ουσιν] οἰκοπέδοις· ὅπως ταύτ[ης ἡμῖ]ν τῆς 
εὐεργεσίας ὑπαρχθείσης εἰσαεὶ σοῦ τῇ τύχῃ χάριτας ὁμολογήσωμεν..  Αὐρήλιος Πτολεμαῖος ἐπιδέδωκα. 
 Αὐρήλιοι Παταῆσις καὶ Πανεχώτης, φανερὸν ἡμῖν γέγονεν Φαρμοῦθι πέμπτῃ. Αὐρήλιος Ἀμμών[ιος] Ὡρίωνος 
ἔγραψα ὑπὲρ αὐτῶν γράμματα μὴ εἰδότων.